  Анжелика Тихонова корреспондент 1-тӥ южтолэзе Ижкарысь Кызьпу арамаын «Тол келян» шулдыръяськон ортчоз. 19-тӥ тулыспалэ «Удмурт Кенеш» огазеяськонлэн Ижкарысь ёрос ёзэтъёсызлэн кивалтӥсьёссы но ёзчиосыз праздниклэн пуштросэзъя кенешон ортчытӥзы. Со сярысь огазеяськонлэн пресс-службаез ивортэ. Праздникез Ижкарын улӥсь удмурт егит семьяослы сӥзьыны вераськизы - карын улӥсь пиналъёс удмурт кылэз тросгес мед кылозы, асьсэлы удмурт эшъёс мед шедьтозы.  Эшъёс, капчи мылкыдын пумиталом тулысэз удмуртъёслэн пумиськон интыязы – Ижкарысь Кызьпу арамаын. Арган куара но шулдыр удмурт кырӟанъёс чузъяськозы праздникын. Сьӧрамы ваёмы пӧсь чай но табань-мильым. Ог-огмес куноялом но «Тол келянэн» ӟечкылалом «Тол келян» шулдыръяськонэз радъясьёсУжрад 11 часын кутскоз. Праздниклэн радлыказ: - «кизилиен» зарядка; - удмурт кырӟан-эктонъёс; - семьяос куспын ӵошатсконъёс; - удмурт калык шудонъёс. Шулдыръяськонэз «Удмурт Кенеш» огазеяськон, Ижкарысь Кузебай Герд нимо йӧскалык гимназия но Флор Васильев нимо библиотека. Тодэ вайытом, «Лудорвай» музей-заповедникысь волостной правленилэн юртаз лымшор но шор удмуртъёслэн дӥськутъёсынызы «И в пир, и в мир, и в добрые люди» адӟытон усьтӥзы.  Тегъёс: Ижкар Удмуртия йӧскалыклулчеберет УдмуртКенеш удмуртъёс праздникъёс Кызьпуарама  